open-index/open-wikipedia-markdown huggingface dataset:
Ehrensvärdin hauta

**Ehrensvärdin hauta** on Suomenlinnan perustajan Augustin Ehrensvärdin viimeinen leposija ja hautamuistomerkki Suomenlinnan Susisaaren Linnanpihalla. Ehrensvärd haudattiin linnanpihalle vuonna 1783, mutta muistomerkki sai nykyisen asunsa vasta vuoden 1805 tienoilla.

Ehrensvärdin kuoltua vuonna 1772 kuningas Kustaa III määräsi, että tämä on haudattava Viaporin linnanpihalle luomansa linnoituksen sydämeen. Hautaholvin rakennustyöt veivät yksitoista vuotta, jona aikana Ehrensvärd lepäsi tilapäishaudassa Ulrika Eleonoran kirkon hautausmaalla Helsingissä. Ehrensvärdin arkku siirrettiin Suomenlinnaan ja laskettiin linnanpihan hautaholviin 5. heinäkuuta 1783 juhlallisessa tilaisuudessa kuninkaan läsnä ollessa.

## Muistomerkki
Kustaa III luonnosteli omakätisesti Ehrensvärdin hautamuistomerkin. Luonnoksen viimeisteli Ehrensvärdin poika Carl August Ehrensvärd ja sen toteutti Ruotsin kuuluisin kuvanveistäjä Johan Tobias Sergel. Muistomerkin pronssikoristeisiin käytetty metalli sulatettiin Ruotsinsalmen toisessa meritaistelussa 1790 saaliiksi saaduista venäläisistä kanuunoista. Lopullisesti muistomerkki valmistui vasta vuoden 1805 tienoilla.

Ehrensvärdin hautamuistomerkin jalusta on tehty graniitista. Muistomerkki koostuu pitkästä, suorakaiteen muotoisesta graniittipaadesta, jonka molemmissa päissä on pronssista valettu laivankeula. Paaden päällä lepäävät niin ikään pronssista valetut kilpi, miekka, kypärä ja serafiimiritarikunnan ketju. Muistomerkin etelä- ja pohjoissivuilla on kaiverretut muistokirjoitukset:

 

Vaikka muistomerkissä ei ole henkilökuvaa, sen klassismi muistuttaa kuitenkin aikansa eurooppalaisten sotasankarien muistomerkkien konventioita. 
 
## Lähteet
Prototaksiitit

**Prototaksiitit** (*Prototaxites*) olivat suurikokoisten sienten suku, joka eli siluuri- ja devonikaudella noin 420–387 miljoonaa vuotta sitten. Sienten pylväsmäiset rungot saattoivat olla jopa metrin levyisiä ja 8 metrin pituisia.

Ensimmäiset prototaksiittifossiilit löysi kanadalainen geologi John William Dawson vuonna 1859. Fossiilien luokittelusta keskusteltiin lähes 150 vuotta, ja niiden arveltiin olevan havupuita, jäkäliä, sieniä tai leviä. Suvun ehdotettiin ensimmäisen kerran kuuluvan sieniin vuonna 1919. Vuonna 2001 Smithsonian-instituutin luonnonhistoriallisen museon tutkija Francis Hueber julkaisi 20 vuoden tutkimuksen jälkeen artikkelin, jossa hän päätyi siihen tulokseen, että *Prototaxites* oli morfologiansa perusteella sieni. Chicagon yliopiston C. Kevin Boycen ja hänen tutkijaryhmänsä isotooppianalyysit vahvistivat vuonna 2007, että prototaksiitit olivat jättiläissieniä. Toisaalta vahvistus on hieman kyseenalaistettu vuonna 2010, koska Hobbie ja Boyce eivät rihmamaisen putkimaisen kerroksellisen rakenteen lisäksi katso löytyneen itiöitä tai muuta nimen omaan sieniin viittaavaa. 

Sieniluokitusta haastaa myös uudempi, vuonna 2026 julkaistu tutkimus. Uudessa tutkimuksessa prototaksiittifossiileja vertailtiin oman aikakautensa sienifossiilien kanssa, ja analyysin mukaan prototaksiitit ovat kemiallisesti poikkeavia sienistä. Sienten soluseinät ovat kitiiniä, mutta prototaksiittien soluseinät näyttivän koostuvan ligniinin kaltaisesta molekyylistä. Uusin ehdotus on, että prototaksiitit olisivat täysin oma eukaryootteihin kuuluva kunta, joka on sittemmin kuollut sukupuuttoon.

## Lähteet

## Aiheesta muualla
*Tiede: Mysteerifossiili paljastui sieneksi
*''New Scientist'': Mystery prehistoric fossil verified as giant fungus 
*''Prototaxites'', a huge, 400 million years old, fungus? Or an enormous lichen?
Oded Fehr

**Oded Fehr** (s. 23. marraskuuta 1970 Tel Aviv, Israel) on israelilainen näyttelijä. Hänet tunnetaan muun muassa Ardeth Bayn roolista elokuvissa *[[Muumio (vuoden 1999 elokuva)|Muumio]]* ja *[[Muumion paluu]]* sekä Carlos Oliveran roolista ''Resident Evil'' -elokuvissa. Oded on myös esittänyt demoni Zankouta televisiosarjan *[[Siskoni on noita]]* seitsemännellä tuotantokaudella ja esiintynyt ''V''-televisiosarjan toisella tuotantokaudella.

Fehr on ollut vuodesta 2000 naimisissa Rhonda Tollefsonin kanssa ja parilla on kaksi lasta Atticus (s. 2003) ja Finley (s. 2006). Odedilla on kaksi vanhempaa sisarusta, veli ja sisar, sekä nuorempi sisarpuoli.

## Filmografia

## Aiheesta muualla

* 
*
Hannah Nydahl

**Hannah Nydahl** (17. huhtikuuta 1946 Kööpenhamina – 1. huhtikuuta 2007 Kööpenhamina) oli lama Ole Nydahlin vaimo, joka toimi Tiibetin buddhalaisen karma-kagyü-koulukunnan opettajana ja tulkkina.

Kuherruskuukaudellaan vuonna 1969 Himalajalla Ole Nydahlista ja hänen vaimostaan Hannah Nydahlista tuli H.P. 16. Gyalwa Karmapan Rangjung Rigpe Dorjen ensimmäiset länsimaalaiset oppilaat. Kolmen vuoden intensiivisen meditaatio- ja opiskelujakson jälkeen 16. Karmapa pyysi Nydahleja perustamaan meditaatiokeskuksia hänen nimissään länteen.

Hannah Nydahl toimi yli 30 vuoden ajan korkeimpien karma-kagyü-lamojen tulkkina, muun muassa useita vuosia Karmapa-instituutissa KIBI:ssä Intiassa, New Delhissä, ja hän käänsi monia tiibetinbuddhalaista filosofiaa käsitteleviä tekstejä. Osan ajastaan hän matkusti yhdessä miehensä Lama Olen kanssa, ollen mukana perustamassa lukuisia Timanttipolku-buddhalaisia keskuksia ympäri maailmaa. 

Hannah Nydahl menehtyi vaikeaan sairauteen Kööpenhaminan Timanttipolku-keskuksessa 1. huhtikuuta 2007 klo 1.43 paikallista aikaa.

## Aiheesta muualla

* Interview with Hannah Nydahl (Kagyu Life International, No.4, 1995)
* 17th Gyalwa Karmapa Trinley Thaye Dorjen kirje Hannah Nydahlin kuoleman johdosta
Free-Will

**Free-Will** on itsenäinen japanilainen levy-yhtiö, joka on perustettu vuonna 1986. Levy-yhtiön alaisuudessa on useita visual kei -teemaisia yhtyeitä.

## Osastot
Free-Will hallitsee useita osastoja, joista jotkin ovat pelkästään yhtä yhtyettä tai tarkoitusta varten. Esimerkiksi Firewall Div. pelkästään käsittelee tuotantoa, joka on julkaistu yhteistyössä Sony Musicin kanssa.
* Firewall Div. – baroque, Dir en grey
* Ism – kannivalism
* Lizard – kagerou
* PS Company – alice nine., the GazettE, Kagrra,, Kra, SuG, SCREW
* S'Cube – Eile de Mu, Puppet Mammy, Ruvie

## Free-Will:n alaiset yhtyeet
* RENTRER EN SOI
* bis

## Aiheesta muualla
*Free-Will Japan
*Free-Will Europe 
*Free-Will America 
*PS Company
*S'Cube
Gísli Súrinpojan saaga

***Gísli Súrinpojan saaga*** (*Gísla saga Súrssonar*) kuuluu islantilaisiin saagoihin, ja se kertoo Gísli-nimisen miehen ja tämän suvun vaiheista Islannissa. Saaga on filologisin menetelmin ajoitettu 1220–30-luvuilla kirjoitetuksi.

Saagan keskeiset hahmot ovat mitä luultavimmin historiallisia henkilöitä, vaikkakin ne ovat saaneet vaikutteita ja värittyneet muusta perinteestä; Gísli itse kuoli vuonna 978 tai 979. Saagasta on olemassa kaksi eri versiota: niin sanottu lyhyt, M-versio, ja pitkä, S-versio. Lisäksi on säilynyt katkelmia kolmannesta, B-versiosta. Vanhin S-versio on säilynyt paperikäsikirjoituksissa 1700-luvulta, vanhin M-versio on peräisin 1400-luvulta. Saagan kirjoittaja, kuten saagojen yleensäkin, on anonyymi.

*Gísli Súrinpojan saaga* on ilmestynyt suomeksi 2003 Joonas Aholan kääntämänä ja toimittamana.

## Juoni

Saagan keskeisimmät hahmot ovat Gísli, tämän vaimo Auðr (*Authr*), Gíslin veli Þorkell (*Thorkell*) ja lanko Þorgrímr (*Thourgrimr*) ja tämän serkku Eyjólfr (*Eijoulfr*). Tarinan alussa Gísli muuttaa perheineen Norjasta Islantiin. Kymmenen Islannissa vietetyn vuoden jälkeen Gísli tappaa lankonsa Þorgrímrin ja päätyy lainsuojattomaksi, henkipatoksi. Gísli onnistuu pakoilla Þorgrímrin murhan kostajia 13 vuoden ajan, kunnes jää kiinni. Gísli taistelee urhoollisesti häntä jäljittäneitä 12 miestä vastaan, kunnes haavoittuu ja syöksyy kalliolta alas kuolemaansa.

## Lähteet

## Aiheesta muualla
* Kalevi Kuitunen: Lainsuojattomien tyly kohtalo. Helsingin Sanomat 4.5.2003.
Tunturi Hopper

**Tunturi Hopper** oli Tunturipyörän valmistama pienipyöräinen mopo. Hopper oli suomalainen kilpailija japanilaisille Suzuki PV:lle ja Honda Monkeylle. Se oli Tunturin näkemys "täydellisestä pienipyöräisestä".http://koti.mbnet.fi/~joetail/moposivut/mallit/hopper.html  Siitä ei kuitenkaan tullut suurta myyntimenestystä.

Hopperin valmistus aloitettiin vuonna 1991 ja lopetettiin samalla kun Tunturi lopetti kaikkien mopojen valmistuksen vuonna 1997.

## Tekniikka
Hopperissa on Morinin valmistama Franco Moto Morini FM/GS.A moottori, joka on sama kuin Tunturin Tunturi Tiger Air mallissa.

*Moottorin merkki ja malli: Franco Moto Morini FM/GS.A
*Huippunopeus: 50 km/h
*Moottorin tyyppi: 2-tahti
*Jäähdytys: ilma
*Iskutilavuus: 49,8 cc
*Sylinterin halkaisija: 39 mm
*Iskun pituus: 41,7 mm
*Puristussuhde: 9:1
*Suurin teho: 1,36 kW (1,83hv) /5000 rpm
*Kaasutin: Dellorto SHA 14.9
*Pääsuutin: 43
*Polttoainesekoitus: 2 %
*Polttoainesäiliön tilavuus: 5,5 litraa
*Kytkin: märkä monilevy
*Vaihteet: 4; 1-0-2-3-4
*Sytytysjärjestelmä: kärjetön CDI
*Jännite: 12 V
*Sytytysennakko: 1mm
*Sytytystulppa: Bosch W4AC, NGK BR7HS
*Sytytystulpan kärkiväli: 0,6–0,9

*Mitat:
**pituus: 1440 mm
**akseliväli: 1000 mm
**maavara: 160 mm

*Eturengas: 	
**koko: 3,50 × 10
**paine: 2–2,5 bar
*Takarengas: 	
**koko: 3,50 × 10
**paine: 2–2,5 bar
*Sytytystulpan kiristysmomentti: 15 Nm
*Sylinterinkannen kiristysmomentti: 15 Nm

## Lähteet
* Joetail:n moposivut – Tunturi Hopper 
* Moto.net

## Aiheesta muualla
* MotoWiki
Weststellingwerf

**Weststellingwerf** on kunta Friisinmaan provinssissa, Alankomaissa. Pinta-alaa kunnalla on 228,36 neliökilometriä, josta vettä on 6,21 km². Asukkaita kunnassa on 25&nbsp;688 (1.2.2008).

Kunta on yksi niistä Friisinmaan kunnista, joissa ei puhuta friisiä; sen sijaan siellä puhutaan stellingwerfsia.

Kunnassa sijaitseva Scherpenzeelin kylä on Uuden Amsterdamin viimeisen kuvernöörin, Peter Stuyvesantin syntymäpaikka.

## Asutuskeskukset

Asukasluvut 1. tammikuuta 2008: 


Lähde: CBS

## Lähteet

## Aiheesta muualla

*Virallinen kotisivu
Chilen Primera División

**Primera División** (*Primera División del Fútbol Profesional Chileno*) on Chilen jalkapallon korkein sarjataso. Sitä organisoi Chilen jalkapalloliitto. Liigan ensimmäinen kausi pelattiin vuonna 1933.  Sitä ennen maassa pelattiin paikallisia jalkapallosarjoja. IFFHS on rankannut Chilen tammikuussa 2014 liigan maailman 19:nneksi kovatasoisimmaksi kansalliseksi jalkapalloliigaksi.

Eniten sarjan mestaruuksia ovat voittaneet santiagolaisseurat Colo-Colo, Universidad de Chile ja Universidad Católica.

## Sarjajärjestelmä
Kuten monissa muissakin eteläamerikkalaisissa jalkapallosarjoissa, myös Chilen Primera Divisiónin sarjajärjestelmä poikkeaa eurooppalaisesta sarjajärjestelmästä. Ennen vuotta 1997 käytössä oli vastaava sarjajärjestelmä kuin Euroopassakin. Sarjassa pelataan vuosittain kaksi osaa, apertura ja clausura. Näin ollen vuosittain ratkaistaan kaksi mestaria. Sarjasta putoajat ratkaistaan koko vuoden sarjataulukot yhteen laskemalla.

Kauteen 2013 asti apertura pelattiin tammikuusta kesäkuuhun ja clausura heinäkuusta joulukuuhun. Kauden 2013 jälkeen ajanjaksoa muutettiin siten, että apertura pelataan vuoden jälkimmäisellä puoliskolla ja sarjan toinen puolisko pelataan vuoden ensimmäisellä puoliskolla. Näin ollen sarjan ajanjakso kestää kalenterivuoden yli. Siirtymäkaudella 2013 pelattiin vain yksiosainen sarja *(torneo trancision)*. Vuonna 2010 maanjäristyksen takia sarjassa ei pelattu kahta osaa.

Sekä aperturan että clausuran voittajat selviytyvät seuraavan kauden Copa Libertadoresiin. Maan kolmannen paikan Copa Libertadoresissa saa clausuran korkeimman pistemäärän saavuttanut joukkue.

## Mestarit kausittain

*<small>A = Apertura, C = Clausura, TT = Torneo Transición</small>*

## Mestaruudet seuroittain

## Lähteet
Oldelamer

**Oldelamer** (stellingwerfsiksi: *Ooldelaemer*, friisiksi: *Aldlemmer*) on asutuskeskus Weststellingwerfin kunnassa, Friisinmaalla, Alankomaissa. Se sijaitsee länteen kunnan keskuksesta, Wolvegasta. Asukkaita alueella on 213.

Linnuntietä Oldelamerista on matkaa..

* ..Oldetrijneen 1,1 kilometriä
* ..Nijetrijneen 2,2, kilometriä
* ..Sonnegaan 2,2 kilometriä
* ..Nijelameriin 2,9 kilometriä
* ..Nijeholtwoldeen 3,8 kilometriä
* ..Munnekebureniin 3,8 kilometriä
* ..Rotstergaastiin 4,3 kilometriä
* ..Wolvegaan 4,8 kilometriä
* ..Scherpenzeeliin 5 kilometriä
* ..Noordervenerboschiin 5,6 kilometriä
* ..Spangaan 6 kilometriä

Oldelamerissa toimii muun muassa julkinen peruskoulu ().

Alankomaalainen poliitikko Wesselius Marcus Houwing syntyi Oldelamerissa vuonna 1831.

## Lähteet

## Aiheesta muualla

*Oldelamer.info
Munarakkula

**Munarakkula** () syntyy kypsyvän munasolun ympärille naisen munasarjoissa. Munarakkulan kasvuun vaikuttaa gonadotropiini FSH eli follikkeleita stimuloiva hormoni ja se erittää rakkulahormonia, estrogeeniä.  Kuukautiskierron aikana lähtee kypsymään monta munarakkulaa, joista yksi (harvoin useampia) kasvaa kypsäksi Graafin follikkeliksi, ja loput surkastuvat pois. Ovulaation eli munasolun irtoamisen tapahduttua gonadotropiini LH eli luteinisoiva hormoni muuttaa munarakkulan keltarauhaseksi, joka erittää keltarauhashormonia, progesteronia. Naisen kuukautiskierron ensimmäistä vaihetta kutsutaan munarakkulavaiheeksi.
Jaakko Korhonen

**Jaakko Henrik Korhonen** (30. toukokuuta 1890 Käkisalmi – 4. syyskuuta 1935 Helsinki) oli suomalainen näyttelijä, ohjaaja ja Näyttämöopiston opettaja.

## Elämä ja ura
Korhosen teatteriura alkoi Viipurissa maineikkaan Suomalaisen Maaseututeatterin lyhytikäiseksi jääneessä teatterikoulussa. Teatteri kiersi ympäri Suomea, mutta johtajakiistat ja talousvaikeudet ajoivat sen kriisiin. Korhoselle tarjottiin näyttelijän välikirjaa syksyllä 1910. Loppukeväällä 1911 Maaseututeatteri vieraili Tampereella, jolloin Korhonen teki välikirjan Tampereen Teatterin johtajan Pekka Alpon kanssa. Hän palasi Viipuriin syksyllä 1914, ja pari vuotta myöhemmin hänet kutsuttiin Suomen Kansallisteatteriin.

Kansallisteatterissa Korhonen näytteli muun muassa Henrik Ibsenin näytelmissä *Yhteiskunnan tukipylväät* (1922) ja *[[Nukkekoti (näytelmä)| Nukkekoti]]* (1930). Kun Korhosen tuleva puoliso Heidi Blåfield sai paikan näyttelijäharjoittelijana Kansallisteatterista vuonna 1921, rakkaus leimahti, ja pari avioitui vuonna 1922. Korhonen ja Blåfield saivat kaksi tytärtä, Marja Kyllikin ja Heidi Elinan. Avioliitto päättyi eroon ennen Korhosen puolison varhaista kuolemaa. Korhosen välit anoppiinsa olivat huonot, mutta lämpenivät Heidi Blåfieldin kuoleman jälkeen.

Jaakko Korhosen elokuvaura alkoi mykkäelokuvan klassikoissa *[[Nummisuutarit]]* sekä *[[Koskenlaskijan morsian (vuoden 1923 elokuva)|Koskenlaskijan morsian]]* vuonna 1923. Hänen vaimollaan oli naispääosa molemmissa elokuvissa. Vuonna 1931 hän ohjasi ja käsikirjoitti kaksi äänielokuvaa: *[[Rovastin häämatkat]]* ja *[[Aatamin puvussa ja vähän Eevankin]]*. Samana vuonna hän sai ensimmäisen äänielokuvaroolinsa *[[Tukkipojan morsian|Tukkipojan morsiamessa]]*. Merkittävin rooli äänielokuvassa Korhosella on vuonna 1935 valmistuneessa *[[Syntipukki (vuoden 1935 elokuva)|Syntipukissa]]*. Hän näyttelee tavaratalon johtaja Vaaraa, joka iskee silmänsä Ester Toivosen tulkitsemaan tasokkaaseen myyjättäreen Irja Saloon.

## Uran päätös
1930-luvun alussa Korhonen loukkasi jalkansa näyttämöllä. Polveen kehittyi pahalaatuinen sidekudoksen kasvain sarkooma. Elämänsä viimeiset viikot Korhonen vietti entisten appivanhempiensa luona Mäntässä. Hän kuoli Helsingin Diakonissalaitoksella. ”Jaakko-kulta, juna lähtee kohta”, sanoi Lydia Blåfield kuolemansairaalle entiselle vävylleen saattaessaan tätä Helsinkiin lähtevälle junalle Korhonen ei halunnut tyttäriään kuolinvuoteensa äärelle, koska halusi varjella äitinsä menettäneitä lapsia uudelta järkytykseltä. Suruviesti saapui Kansallisteatteriin, joka peruutti sen iltaisen näytäntönsä. Korhosen ja Blåfieldin orpotyttärille perustettiin rahasto turvaamaan heidän koulutuksensa. Hänet on haudattu Hietaniemen hautausmaalle Helsinkiin.

## Filmografia
*Nummisuutarit, 1923 
*Koskenlaskijan morsian, 1923 
*Kahden tanssin välillä, 1930 
*Tukkipojan morsian, 1931 
*Rovastin häämatkat, 1931 
*Aatamin puvussa ja vähän Eevankin, 1931
*Meidän poikamme merellä, 1933 
*Syntipukki, 1935 

## Lähteet
* Meri, Lauri: Näyttelijät sodan varjossa, 2005 Otava, 
* Ibsen.net

### Viitteet
Mod DB

**Mod Database**, tai **Mod DB**, on tietokonepelien modeihin ja pelien modaamiseen liittyvä Internet-sivusto.
ModDB:een perusti Scott "INtense!" Reismanis vuonna 2002, jonka jälkeen se nopeasti levisi ja kasvoi luokkansa suurimmaksi sivustoksi internetissä. Sivustoa pitää yllä DesuraNET.

## Aiheesta muualla
* Kotisivu
Väliaivot

**Väliaivot** () ovat yksi aivojen ja aivorungon osa. Ne ovat isoaivojen peitossa. Talamuksen avulla ne kytkevät aistinelimistä aksoneita pitkin tulleita impulsseja oikeille aivokuoren aistinalueille, hajurataa lukuun ottamatta. Väliaivojen pohjaan kuuluu myös hypotalamus, joka ohjaa muun muassa aivolisäkkeen toimintaa, unta, nälkää, janoa, lämmönsäätelyä ja hormonaalista säätelyä. Väliaivojen yläosaan puolestaan liittyy käpylisäke eli käpyrauhanen.

## Lähteet
Kristadelfialaiset

**Kristadelfialaiset** (*Christadelphians*, 'Kristuksen veljet ja sisaret') ovat kristinuskon suuntaus, joka hylkää kolminaisuusopin. Sen on perustanut tohtori John Thomas 1800-luvulla Yhdysvalloissa. Riippumattomien arvioiden mukaan kristadelfialaisia on ympäri maailman noin 50&nbsp;000.

## Perususkonkäsitykset
* Raamattu on Jumalan henkeyttämä sana
* Jeesus Kristus on Jumalan Poika; hän ei olemassa ennen syntymäänsä (Socinolaisuus)
* Kristus tulee takaisin maanpäälle perustaakseen Jumalan valtakunnan
* Kuolema on tiedoton tila – sielu ei ole kuolematon ja kuolemattomuus on riippuvainen Jumalasta
* Helvetti merkitsee hautaa
* Kaste on toteutetaan upottamalla aikuinen uskova täysin veden alle
* Pyhä Henki on Jumalan voima, ei persoona
* Saatana ei ole persoona, vaan symboloi ihmisen pahuutta

## Jumalanpalvelus
Kristadelfialaiset kokoontuvat säännöllisesti leivän murtamisen seremoniaan muistellakseen Jeesuksen kuolemaa. He pitävät myös kotikokouksia ja tapaavat pienissä saleissa. Heidän jumalanpalveluksensa ovat yksinkertaisia ja pyrkivät jäljentämään ensimmäisen vuosisadan kristillisyyttä. Kristadelfialaisilla ei ole keskushallintoa, vaan jokainen seurakunta (ekklesia) on autonominen. Yhteisö on tuottanut noin tuhat eri julkaisua. 

## Yhteiskunnassa
Kristadelfialaisilla on pitkä historia aseistakieltäytyjinä.

## Lähteet

## Aiheesta muualla
* The Christadelphian Magazine
* Mikä on Evankeliumi
* The Christadelphian Bible Mission
Pantterisäppikala

**Pantterisäppikala** (*Balistoides conspicillum*) on säppikaloihin kuuluva kala.

## Koko ja ulkonäkö
Pantterisäppikala kasvaa noin 50&nbsp;cm pitkäksi. Sen vartalo on levymäinen, ja musta-valko-keltainen kuviointi on sivulta katsottuna todella huomiota herättävä. Kuviointi on kuitenkin tarkoituksenmukainen: alhaalta kala sulautuu yläpuolella näkyvään vedenpinnan väreilyyn, kun taas ylhäältä päin se näyttää osalta koralliriuttaa. Leuat ovat voimakkaat ja sopivat simpukankuorien, äyriäisten ja merisiilien murskaamiseen.

## Alkuperä
Pantterisäppikala elää luonnossa Indopasifisella merialueella.

## Käyttäytyminen
Pantterisäppikala on lihansyöjä, jonka sanotaan puraisevan mitä vain – jopa pumpun johtoja. Siksi sitä ei voi pitää pienempien kalojen tai selkärangattomien seurassa. Myös akvaarion sisustus on tehtävä järeäksi.

## Ravinto
Pantterisäppikala syö lihapitoista ravintoa: simpukoita, äyriäisiä, koralleja, jopa merisiilejä.

## Lähteet
Demolition 23. (albumi)

**Demolition 23.** on Demolition 23.:n ensimmäinen ja ainoa albumi. Se julkaistiin vuonna 1994. Levy on yksi menestyneimmistä, ellei menestynein Hanoi Rocksin hajoamisen jälkeinen albumi, jolla soittavat entiset yhtyeen jäsenet. Levy menestyi hyvin, mutta pian julkaisua seuranneiden kiertueiden jälkeen yhtye käytännössä hajosi alkuvuodesta 1995, kun yhtyeen uudeksi kitaristiksi tullut entinen Hanoi Rocksin kitaristi Nasty Suicide erosi yhtyeestä levyttääkseen sooloalbumin.

Vuonna 1993 entinen Hanoi Rocksin laulaja Michael Monroe halusi muodostaa yhtyeen, joka tekisi hänelle sooloalbumin. Basistiksi Monroe otti heti vanhan bändikaverinsa Sam Yaffan. Jimmy Clark otettiin rumpuihin ja Jay Hening kitaristiksi. Yhtyeen pohjana oli vuonna 1992 perustettu yhtye Michael Monroe & Friends, jonka kokoonpano oli ollut Michael Monroe (laulu), Sam Yaffa (bassokitara), Little Steven (kitara) ja Rat Scabies (rummut).

Michael Monroe antoi uudelle vuoden 1993 kokoonpanolle ja sen esikoisalbumille nimen Demolition 23., joka löytyi William S. Burroughsin kirjasta *Exterminator*. Levy äänitettiin Power Station Studios -studiolla New Yorkissa kahdessa viikossa. Miksaajana ja äänittäjänä toimi Ben Fowler. Levy on masteroitu Sterling Soundissa New Yorkissa. Tuottajana toimi Little Steven. Levyn julkaisi alun perin japanilainen Renegade Nation ja lisäksi Britanniassa sen julkaisi Music For Nations.

Tyyliltään levy edustaa punkin ja hard rockin sekoitusta. Kappaleissa voi toki kuulla myös Hanoi Rocksin vaikutuksen. Kappale "I Wanna Be Loved" on Johnny Thunders -cover, "Ain't Nothin' to Do" on The Dead Boys -cover ja "Endangered Species" on UK Subs -cover. Muuten kappaleiden sanoitukset kertovat aikojen muuttumisesta ja ystävien menettämisen aiheuttamasta surusta. Esimerkiksi kappale "Hammersmith Palais" kertoo samannimisestä lontoolaisklubista, jossa Hanoi Rocks kävi katsomassa yhtyeitä. Kappaleisiin on siis vaikuttanut nostalgia ja havainnot siitä, että asiat ovat muuttuneet eivätkä välttämättä positiivisessa mielessä, eivätkä palaa enää koskaan ennalleen.

Levy on omistettu 3. kesäkuuta 1990 kuolleelle Stiv Batorille. Etukannen kuvan on ottanut Mark Higashino ja takakannen George Du Bose, joka on myös suunnitellut levyn asun. Levyn Demolition 23. -logon on suunnitellut Sam Yaffa, joka toimi levyn taideavustajana ja suunnitteli bändin logon, kun päävastaajana toimivat Monroe ja hänen vaimonsa Jude Wilder.

Nasty Suicide ei soita levyllä, koska hän tuli yhtyeeseen vasta sitten, kun Jay Hening ei päässyt passiongelmiensa takia Yhdysvalloista kiertueelle Eurooppaan ja Japaniin.

Vuonna 2022 Little Stevenin Wicked Cool -levy-yhtiö julkaisi albumin uudelleenmasteroituna kolmen bonusraidan kera.

## Kappaleet
#
#
#
#
#
#
#
#
#
#

## Kokoonpano
* Michael Monroe – laulu, huuliharppu
* Sam Yaffa – bassokitara, taustalaulu
* Jay Hening – kitara, taustalaulu
* Jimmy Clark – rummut, taustalaulu
* Little Steven – taustalaulu
* Kory Clarke – taustalaulu
* Jude Wilder – taustalaulu

## Lähteet
Dreamspace

**Dreamspace** on Stratovariuksen kolmas, vuonna 1994 julkaistu albumi. Kappaleiden ja sanoitusten aiheet olivat muuttuneet jyrkästi, jos niitä verrataan kahteen aikaisempaan albumiin. *Dreamspace* on myös Stratovariuksen albumeista viimeinen, jolla laulaa kitaristi Timo Tolkki. Basisti Jari Kainulainen liittyi yhtyeeseen kun noin 70 prosenttia albumin materiaalista oli jo nauhoitettu. Kainulaisen soittoa kuultiin lopulta viidessä kappaleessa. Rumpali Tuomo Lassila loukkasi kätensä albumin nauhoitusten aikana, eikä pystynyt soittamaan rumpuja 8 viikkoon. Loput rummut albumille soitti Sami Kuoppamäki.

## Kappaleet
Sävellykset ja sanoitukset: Timo Tolkki, ellei toisin mainita.
#
#
#
#
#
#
#
#
#
#
#
#
#
#
#

## Kokoonpano
* Timo Tolkki – kitara, laulu, basso
* Tuomo Lassila – rummut, lyömäsoittimet, huilu kappaleessa 7
* Sami Kuoppamäki – rummut kappaleissa 3, 4, 6, 7 ja 13
* Antti Ikonen – koskettimet
* Jari Kainulainen – basso kappaleissa 1, 3, 4, 7 ja 13

## Arvostelut
* Allmusic: 

## Tuotanto
*Tuottaja: Timo Tolkki
*Miksaus: Timo Tolkki, paitsi 2, 8, 9 ja 12 Mikko Karmila
*Kansikuva: Markus Itkonen
*Logo: Susanne Nokelainen
*Valokuvaus: Lasse Lehtiranta

## Lähteet

## Aiheesta muualla
* 
*
Ultimaatumi

**Ultimaatumi** (, viimeinen) eli **uhkavaatimus** on varsinkin valtion toiselle valtiolle esittämä vaatimus, jota tehostetaan määräämällä aikaraja sen täyttämiseen ja uhkaus seurauksesta, jos vaatimukseen ei suostuta. Yleensä ultimaatumi on pitkällisen kiistan huipentuma. Diplomatiassa ultimaatumia seuraa yleensä ilmoitus talous- tai kauppapakotteista, sotilaallisen iskun uhasta tai sodanjulistus.
The Times of India

**The Times of India** (monesti käytetään vain lyhennettä TOI) on yksi Intian johtavista sanomalehdistä. Se on levikiltään Intian ja maailman suurin päivittäin ilmestyvä englanninkielinen sanomalehti. Sitä myytiin vuoden 2016 toisella puoliskolla keskimäärin 3,185 miljoonaa kappaletta päivittäin. Broadsheet-koossa julkaistulla sanomalehdellä oli vuoden 2014 arvion mukaan päivittäin keskimäärin 7,590 miljoonaa lukijaa. Saman kustantajan The Economic Times on maailman toiseksi luetuin päivittäin julkaistu talouselämän sanomalehti. Lehtiä kustantaa Bennett, Coleman & Co. (BCCL), joka tunnetaan myös nimellä The Times (of India) Group. 

## Historia

Lehti perustettiin 3. marraskuuta 1838 nimellä *The Bombay Times and Journal of Commerce* ja se oli suunnattu Länsi-Intian brittiläisille asukkaille. The Bombay Times and Journal of Commerce -lehteä julkaistiin sunnuntaisin ja keskiviikkoisin. Lehti sisälsi uutisia Euroopasta, Amerikasta ja Intiasta, ja sitä toimitettiin Intian ja Euroopan välillä säännöllisten höyrylaivareittien avulla. 1860 lehteä alettiin julkaista joka päivä ja vuotta myöhemmin 1861 se otti käyttöön nykyisen nimensä. 1800-luvulla lehdellä oli 800 työntekijää ja suuri levikki Intiassa ja Euroopassa. Alun perin lehti oli brittien omistama ja valvoma. Viimeinen brittiläinen päätoimittaja Ivor S. Jehu erosi tehtävästään vuonna 1950. 

## Lähteet
Wiedenborstel

**Wiedenborstel** on kunta Schleswig-Holsteinissa Saksassa. Se on asukasluvultaan Saksan pienin kunta, siellä on vain 5 asukasta . Kaikki kunnan asukkaat kuuluvat samaan perheeseen. Kunnan pinta-ala on 4,68 km². Kunnalla ei ole vaakunaa, mutta sillä on kylläkin oma pormestari. Kunta sijaitsee kohtalaisen lähellä Hampurin kaupunkia. 

## Lähteet
Ivan Paskevitš

**Ivan Fjodorovitš Paskevitš** (; 19. toukokuuta (J: 8. toukokuuta) 1782 Poltava &ndash;1. helmikuuta (J: 20. tammikuuta) 1856 Varsova) oli venäläinen sotamarsalkka, Varsovan ruhtinas ja Jerevanin kreivi. Paskevitš toimi Puolan käskynhaltijana sen jälkeen, kun hän oli kukistanut raa’asti maassa vuonna 1831 nousseen kapinan. Hän aiheutti tappion myös Unkarin kapinallisille 1849 johtaessaan venäläisistä koostunutta sotajoukkoa.

Paskevitš osallistui Napoleonia vastaan käytyihin sotiin ja oli mukana taisteluissa Persiaa (1826–1828) sekä Turkkia (1828–1829) vastaan. Krimin sodassa hän toimi ylipäällikkönä Tonavan armeijassa.

Paskevitš osti nykyisen Valko-Venäjän Homelissa sijaitsevan palatsin Ivan Rumjantsevilta ja kehitti palatsialuetta merkittävästi. Hän esimerkiksi laajensi palatsia vuosina 1837-48 siihen liittyvällä tornirakennuksella (Rumjantsevien ja Paskevitšien palatsi). Palatsin puistoalueelle rakennettiin 1889 Paskevitšien kappeli, jonne suvun jäseniä on myös haudattu.  
 
## Lähteet

## Aiheesta muualla
Ami Varjotie

**Ami Varjotie** (s. 1947 Keuruu) on suomalainen laulaja, joka on ollut Korsuorkesterissa vuodesta 2002. Hän teki yhden pitkäsoiton Selecta levymerkille vuonna 1991.

## Diskografia
* Ami varjotie (1991)

## Lähteet

## Aiheesta muualla
*
Arvi Lahtinen

**Arvid Henrik (Arvi Heikki) Lahtinen** (31. elokuuta 1877 Alavus – 19. maaliskuuta 1949 Imatra) oli suomalainen kansakoulunopettaja ja poliitikko, joka toimi SDP:n kansanedustajana vuosina 1907–1909.

## Elämä
Alavuden Sulkavankylässä syntyneen Lahtisen vanhemmat olivat torppari Heikki Kaaponpoika Lahtinen (1848–1930) ja Kreeta Erkintytär Tusa (1848–1925). Lahtinen valmistui Sortavalan seminaarista vuonna 1902 ja työskenteli kansakoulunopettajana Soinissa. Lahtinen joutui luopumaan virastaan ensimmäisen sortokauden aikana 1903, jonka jälkeen hän kävi Helsingissä lukkari- ja urkurikoulun. Lahtinen oli jo opiskeluaikoinaan toiminut Sortavalan kaupunkiseurakunnan urkurina. Opettajaksi palattuaan Lahtinen työskenteli kansakoulunopettajana Ilomantsissa 1904–1911, Viipurin maalaiskunnassa 1911–1918, Kymissä 1920–1921, Tuusulassa 1922–1941 sekä Aurassa ja Kaarinassa 1941–1945. Lukuvuoden 1921–1922 Lahtinen oli Tornion alakouluseminaarin musiikinopettajana, jonka lisäksi hän opetti musiikkia Kotkan ja Tuusulan kansanopistoissa sekä toimi kuoronjohtajana ja Kellokosken kirkon kanttorina. 

Lehtinen lähti työväenliikkeeseen vuoden 1905 suurlakon jälkeen. Syksyllä 1906 Lahtinen oli perustamassa Ilomantsin sosialidemokraattista kunnallisjärjestöä ja hän toimi myös Ilomantsin kuntakokouksen puheenjohtajana. Vuonna 1907 Lahtinen valittiin kansanedustajaksi Suomen ensimmäisissä yksikamarisen eduskunnan vaaleissa. Eduskunnasta pudottuaan Lahtinen erosi SDP:stä joulukuussa 1910. *[[Karjalan Sanomat (Joensuu)|Karjalan Sanomissa]]* julkaistussa kirjoituksessaan hän arvosteli puolueen ohjelmaa ja syytti sosialidemokraatteja katteettomista lupauksista luonnehtien puolueen edustajia joko ”tyhmiksi” tai ”epärehellisiksi”. Aiemmin samana syksynä SDP:stä oli eronnut myös toinen kansanedustajana toiminut opettaja Josua Järvinen. Sisällissodan jälkeen Lahtinen oli mukana lyhytikäiseksi jääneen Suomen Sosialidemokraattisen Uudistuspuolueen toiminnassa. Hän kuului myös oikeistososialidemokraattien julkaiseman *[[Itä-Suomen Työmies (Viipuri)|Itä-Suomen Työmiehen]]* toimituskuntaan. 

## Perhe
Lahtisen puoliso oli Lapinlahdessa syntynyt kätilö Alma Lyydia Luostarinen (1878–1946), jonka kanssa hän avioitui vuonna 1904. Pariskunnalla oli neljä lasta.

## Lähteet
Päivän Tunnussana

**Päivän Tunnussana** on pieni kirjanen, joka ilmestyy vuosittain ja joka sisältää vuoden jokaiselle päivälle kaksi raamatunlausetta ja raamatunlukuohjelman. Kirjanen alkoi ilmestyä alun perin Herrnhutissa Saksassa vuonna 1731 ja siellä se kootaan edelleen. Tunnusanan "isänä" pidetään Herrnhutin veljesseurakunnan perustajaa Nikolaus Ludwig von Zinzendorfia.

Suomeksi kirjanen alkoi ilmestyä vuonna 1905, ja suomenkielinen painos on nykyisin noin 70&nbsp;000 kpl. Kirjasta kustantaa Suomessa Karjalan Evankelinen Seura. Kirjanen ilmestyy kaikkiaan yli 50 kielellä, ja suomenkielinen painos on toiseksi suurin saksankielisen painoksen jälkeen.

## Lähteet

 

## Aiheesta muualla
*
The Top

**The Top** on brittiläisen The Cure -yhtyeen viides studioalbumi, joka ilmestyi vuonna 1984. Levy on lähes Robert Smithin soololevy, sillä hän soittaa levyllä rumpuja lukuun ottamatta lähes kaiken musiikin. Levyn kannet väittävät siitä huolimatta, että levyllä soittaa kokonainen yhtye. Levyltä julkaistiin yksi single, ”The Caterpillar”, jonka B-puolella oli kaksi kappaletta: ”Throw Your Foot” ja ”Happy the Man”.

Levy julkaistiin uudelleen vuonna 2006, remasteroituna kahden CD:n versiona. Toinen levy sisältää ennen julkaisemattomia demoja levyn teon ajalta.
__NOTOC__
## Kappaleet
#
#
#
#
#
#
#
#
#
#

### Uusintapainoksen bonuslevy (2006)
# You Stayed... (Robert Smith Home demo)
# Ariel (Robert Smith Home demo)
# A Man Inside My Mouth (Studio demo)
# Sadadic (Robert Smith Studio demo)
# Shake Dog Shake (Studio demo)
# Piggy in the Mirror (Studio demo)
# Birdmad Girl (Studio demo)
# Give Me It (Studio demo)
# Throw Your Foot (Studio demo)
# Happy the Man (Studio demo)
# The Caterpillar (Studio demo)
# Dressing Up (Studio alt mix)
# Wailing Wall (Studio alt mix)
# The Empty World (Live bootleg)
# Bananafishbones (Live bootleg)
# The Top (Live bootleg)
# Forever (version) (Live bootleg)

## Kokoonpano
* Robert Smith – kitara, laulu, monet soittimet
* Andy Anderson – rummut, lyömäsoittimet
* Laurence Tolhurst – monet soittimet
* Porl Thompson – saksofoni, kitara, koskettimet 2. levyn live-esityksissä
* Phil Thornalley – basso 2. levyn live-esityksissä

### Tuotanto
* Robert Smith − tuottaja, instrumentation
* Dave Allen  − tuottaja, äänittäjä
* Chris Parry − tuottaja
* Howard Grey − äänittäjä
* Laurence Tolhurst − instrumentation

## Arviot
* Allmusic: 
* Pitchfork Media: 6.9/10

## Lähteet
Randy California

**Randy California** (oik. **Randy  Craig Wolfe**, 20. helmikuuta 1951 – 3. tammikuuta 1997) oli yhdysvaltalainen rockmuusikko, kitaristi, säveltäjä, sanoittaja, tuottaja ja Spirit-yhtyeen alkuperäisjäsen.

Vuonna 1966 teini-ikäinen Randy California soitti kolmen kuukauden ajan tuolloin vielä tuntemattoman Jimi Hendrixin kanssa tämän yhtyeessä Jimmy James & The Blue Flames. Randyn taiteilijanimi on tiettävästi Hendrixin keksimä erotukseksi toisesta samassa yhtyeessä soittaneesta Randysta (Randy "Texas"). Sittemmin Randy Californiasta tuli yksi 1970-luvun "uutena Hendrixinä" mainituista kitaransoittajista.

Vuonna 1971 California joutui liikenneonnettomuuteen, minkä seurauksena Spirit hajosi useaksi vuodeksi kunnes hän kokosi sen uudelleen.

Randy California hukkui 45-vuotiaana Havaijilla pelastaessaan poikaansa surffaustapaturman yhteydessä.

## Soololevyt
* *Captain Kopter and The fabulous Twirly Birds* (1972)
* *Euro-American* (1982)
* *Restless* (1985)
* *Shattered Dreams* (1992)
* *The Euro-American Years 1979–1983*, 4 CD box (2007)

****DVD**
* *Night of The Guitar*

## Lähteet

## Aiheesta muualla
*Randy Californian kotisivut
Happily Ever After

**Happily Ever After** on kokoelmalevy, jolle on yhdistetty The Curen albumit *[[Seventeen Seconds]]* ja *[[Faith (The Curen albumi)|Faith]]*. Se julkaistiin vain Yhdysvalloissa vuonna 1981.
__NOTOC__
## Kappaleet
### Seventeen Seconds
#
#
#
#
#
#
#
#
#
#

### Faith
#
#
#
#
#
#
#
#

## Kokoonpano
*Robert Smith - kitara, laulu, koskettimet *Faith* -puoliskolla
*Simon Gallup - basso
*Laurence Tolhurst - rummut
*Matthieu Hartley - koskettimet *Seventeen Seconds* -puoliskolla.

## Lähteet
Energiajäte

**Energiajäte** tai entiseltä nimeltään **energiajae** on sekajätteestä lajiteltua jätettä, josta voimalaitoksessa polttamalla saadaan lämpöä ja sähköä. Energiajätteen keräyksellä on suora vaikutus ympäristökuormituksen vähenemiseen, sillä kaatopaikkajätteen määrä vähenee ja energiaa tuotetaan kierrätetystä aineesta.

Aikaisemmin energiajätettä ei kerätty suoraan, vaan se lajiteltiin REF-polttoaineeksi erillisissä jätteenkäsittelylaitoksissa. Nykyään energiajätteeksi luetaankin nimenomaan jäte, joka on lajiteltu sen syntypaikalla (esimerkiksi kotitaloudet, teollisuus yms) ja sitä kerätään monissa jätteenkeräyspisteissä muiden kierrätettävien materiaalien tavoin.

Energiajätteeksi sopivatkin monet materiaalit, joita ei enää muuten voi kierrättää, esimerkiksi lähes kaikki muovit (pussit, astiat, styrox yms.). Energiajätteeksi ei kuitenkaan kelpaa PVC-muovi (muovitunnus 03), sillä sen sisältämä kloori tuottaa palaessaan myrkyllisiä klooriyhdisteitä sekä aiheuttaa korroosiota voimalaitosten polttokattiloissa. PVC-muovia on muun muassa kansioissa, keinonahassa, kaapeleissa ja letkuissa.

Muovien kierrättäminen materiaalina on hankalaa, sillä muovilaatuja on useita ja kuluttajan on vaikea erottaa niitä toisistaan. Muovilla on kuitenkin hyvä lämpöarvo ja muihin polttoaineisiin yhdistettynä sitä voidaan käyttää energiatuotantoon. Hyödynnettäessä muovi energiana voidaan vähentää ulkomaisen, uusiutumattoman energian kuten öljyn ja kivihiilen tuontia. Muovien polttamisessa muodostuu kuitenkin hiilidioksidi- ja muita kasvihuonekaasupäästöjä. Muovi luetaan fossiilisiin polttoaineisiin, koska sitä tuotetaan pääasiassa öljystä tällä hetkellä.

## Lähteet

## Aiheesta muualla
*Lista energiajätteeksi sopivista ja sopimattomista materiaaleista, sekä muovien pakkausmerkinnät Helsingin kaupungin kierrätysohjeissa sivulla http://www.helsinki.fi/jarj/symbioosi/kierratys/energia.html
* HSY:n ohjeet energiajätteestä 
* WtERT Germany
Kaksikäyttötuote

**Kaksikäyttötuote** tarkoittaa fyysistä tuotetta, ohjelmistoa, teknologiaa tai palvelua, jota voidaan käyttää sekä siviilikäytössä että sotilaallisesti, humanitaaristen oikeuksien vastaisesti ja terrorististen hyökkäysten käynnistämiseksi tai joukkotuhoaseiden tai niitä kuljettamaan tarkoitettujen ohjusjärjestelmien kehittelyyn tai valmistukseen.. Kaksikäyttötuotteiden luokittelu ei kuitenkaan ole yksiselitteistä.

Kaksikäyttötuotteiden vienti Suomesta on luvanvaraista. Vientiluvan myöntää hakemuksesta Suomen ulkoministeriö.

Esimerkkejä kaksikäyttötuotteista ovat miehittämätön ilma-alus (UAV, drone), kemialliset yhdisteet, maastokuorma-auto, GPS-navigointi tai taajuusmuuttaja.

## Lähteet
JakutUgol

**JakutUgol** on Sahan tasavallan suurin kivihiiliyritys. JakutUgolin louhii kivihiiltä pääasiassa Nerjungrin, Kangalassyn ja Džebariki-Hajan esiintymistä. JakutUgol tuottaa yhdeksän miljoonaa tonnia kivihiiltä, josta suurin osa, kahdeksan miljoonaa tonnia, louhitaan Nerjungrin avokaivoksesta.

## Lähteet

## Aiheesta muualla
*Kotisivu 
*Kotisivu
Säveltapailu

**Säveltapailu** on nuotinlukutaitoa ja kuuloon pohjautuvaa musiikin omaksumista kehittämään pyrkivien pedagogisten menetelmien kokonaisuus.

## Tavoite
Säveltapailun harjoittamisen tavoitteena on parantaa nuotinlukutaitoa siten, että instrumentteja käyttämättä olisi mahdollista käsittää sävellyksen muotorakenne, tyyli ja se, miltä teos kuulostaa. Sävellys olisi ymmärrettävä ilman nuottien apua yhtä hyvin kuin nuoteista sitä seuraamallakin.

Oppiaineena säveltapailu korostaa nuotinlukuun, rytmioppiin, musiikilliseen muistiin ja sävellyksen harmonisen rakenteen ja muotojen tutkimiseen liittyviä harjoitteita. Säveltapailussa pyritään muun muassa laulamaan suoraan nuoteista, tuottamaan rytmejä ja niiden yhdistelmiä kuultavaan muotoon luetusta muodosta, sekä analysoimaan ja numeroimaan sointusarjoja ja -jaksoja. Myös sävellyksen muotoyksikköjä ja harmonisia tapahtumia pyritään analysoimaan.

## Historia
Pisimmät säveltapailuperinteet liittyvät nuotinlukuun, joka oli mukana jo Guido Arezzolaisen 1000-luvulla kehittämässä solmisaatio-opissa. Arezzolaisen menetelmään perustuen erityisesti 1800-luvulla kehitettiin erilaisia uusia menetelmiä, kuten englantilaisen John Curwenin *tonic sol-fa* -menetelmä ja sitä vastaava saksalainen *Tonika-do*. Nämä menetelmät edustavat relatiivista eli suhteellista solmisaatiota. Niistä soveltaen kehittyi edelleen 1900-luvulla niin sanottu *Kodály*-menetelmä.

## Lähteet
Ioni-dipolisidos

**Ioni-dipolisidos** on kemiallinen sidos. Ioniyhdisteen liuetessa veteen muodostuu sekä positiivisia että negatiivisia ioneja. Kuhunkin ioniin kiinnittyy useita vesimolekyylejä sähköisin voimin. Vesi on poolinen molekyyli eli sen happiatomi on varautunut osittain negatiivisesti ja sen vetyatomit ovat varautuneet osittain positiivisesti, jolloin vesimolekyylin happiatomi vuorovaikuttaa positiivisen ionin kanssa ja vetyatomit negatiivisen. Syntynyttä sidosta kutsutaan ioni-dipolisidokseksi.

Kidevedellisissä yhdisteissä, kuten kuparisulfaatissa, kideveden vesimolekyylien ja ionihilan ionien välillä on ioni-dipoli-vuorovaikutuksia. Kohtalaisen vahvoista vuorovaikutuksista johtuen kideveden poistaminen voi vaatia paljonkin yli 100 °C lämpötiloja.
Kielellinen käänne

**Kielellinen käänne** viittaa länsimaisessa filosofiassa 1900-luvulla tapahtuneeseen muutokseen, jossa keskeistä oli filosofian ja sen seurauksena myös muiden humanististen tutkimusalojen huomion kiinnittyminen kieleen todellisuuskäsityksiä muovaavana tekijänä. On puhuttu myös *retorisesta käänteestä* tai *lingvistisestä käänteestä*.

Ludwig Wittgensteinia voidaan pitää keskeisenä kielellisen käänteen taustatekijänä. Hänen varhaisajattelussaan filosofiset ongelmat ovat seurausta kielen logiikan väärinymmärtämisestä, ja myöhäisajattelussaan puolestaan eri kielipelien sekoittamisesta.

Kielelliseen käänteeseen yhdistetään hyvin erilaisia liikkeitä. Termi tuli tunnetuksi ennen kaikkea analyyttisessä perinteessä vaikuttaneen Richard Rortyn vuonna 1967 toimittaman teoksen *The Linguistic Turn: Essays in Philosophical Method* myötä.

Johann Georg Hamann ja Wilhelm von Humboldt olivat omassa kielifilosofiassaan painottaneet hyvin eri tavalla sitä, ettei kieli ole läpinäkyvä väline. Analyyttinen filosofia ei kuitenkaan ole sukua tälle perinteelle.

1970-luvulla ihmistieteiden piirissä alettiin korostaa kielen merkitystä todellisuuden muodostamisessa. Näiden tieteiden kielelliseen käänteeseen vaikuttivat ennen kaikkea strukturalismi ja jälkistrukturalismi. Merkittäviä ajattelijoita ovat olleet muun muassa Judith Butler, Luce Irigaray, Julia Kristeva ja Jacques Derrida.

Näkemys, jonka mukaan kieli muodostaa todellisuuden, on arkijärjen ja länsimaisen filosofian perinteen valtavirran vastainen. 
Strukturalismin perustaja Ferdinand de Saussure sanoi, etteivät merkitysten erot voi olla olemassa itsenäisinä äänteiden eroista. Erot merkitysten välillä strukturoivat eli muovaavat havaintojamme. Ihmiset eivät tunnistaisi yksinkertaista tuolia tuoliksi, elleivät he erota ”tuolin” merkitystä esimerkiksi ”penkistä”. Siksi kieli on strukturalistien mukaan kaiken sen ehtona, mitä ihmiset voivat tietää todellisuudesta.

## Kirjallisuutta
* 
* 

## Aiheesta muualla
*
Kaksoisveturi

**Kaksoisveturi** oli etupäässä saksalaisten käyttämä kapearaiteinen höyryveturityyppi.

Veturi oli rakennettu kahdesta kolmeakselisesta tankkiveturista poistamalla hytin takaosa ja liittämällä veturit hyttien takareunasta yhteen; väliin sijoitettiin polttoainetila. Tällaista veturia ei tarvinnut kääntää, ja se pystyi yksinään vetämään raskaitakin junia; kuusiakselisuuden ja keskelle osuvan pitkän akselivälin johdosta sen akselipaino oli tosiasiassa pieni hankauspainoon nähden, eli veturilla saattoi ajaa kevytrakenteisillakin, ns. tukemattomilla radoilla, joilla ei kiskojen ja pölkkyjen tukena ollut sorakerrosta; tämä oli erityisen tärkeätä nopeasti rakennetuilla sotilasradoilla. Tukemattomilla radoilla ajokyvystä tulikin saksalaisten kapearaiteisten sotilasveturien tietynlainen tyyppiominaisuus aina toiseen maailmansotaan asti; mm. Hyrynsalmen - Kuusamon kenttäradan veturit olivat kaikki tukemattomalla radalla ajamaan pystyviä.

Kaksoisvetureiden huomattavin valmistaja oli saksalainen Henschel-metallitehdas. Veturityyppi hävisi ensimmäisen maailmansodan jälkeen käytöstä; vetureita kummitteli kuitenkin vielä vuosikymmenien ajan teollisuusradoilla tavallisiksi vetureiksi muutettuina.

Yhtään kokonaista kaksoisveturia ei Suomessa ole ollut, mutta oletettavasti yhden tällaisen veturin toinen kattila on palvellut Suomessa Ojakkalan-Olkkalan rautatiellä nelosveturin kattilana; tieto ei kuitenkaan ole varma. 

## Lähteet
* Jukka Sarkki: Ojakkalan-Olkkalan yksityinen kapearaiteinen rautatie
Visa Salojärvi

**Visa Salojärvi** (s. 30. joulukuuta 1952 Helsinki) on suomalainen meteorologi. Salojärvi on ollut 1. tammikuuta 2000 alkaen Foreca Oy:n palveluksessa ja toiminut meteorologina MTV3-kanavalla. Sitä ennen hän oli pitkään Ilmatieteen laitoksen palveluksessa. Hän asuu Tuusulan Rusutjärvellä. Salojärvi jäi eläkkeelle Forecasta vuoden 2016 alussa.  TV-työstä hän jäi eläkkeelle juhannuksen jälkeisenä sunnuntaina 26. kesäkuuta 2016 MTV3:n Kymmenen uutisissa. Salojärvi työskenteli sään parissa noin 40 vuotta.

## Lähteet
Kurimus

**Kurimus** tarkoittaa seuraavia asioita:

* vesipyörre, nielu vedessä
* koski, vesiväylän virtapaikka
* rotko, syvänne
* Kinahmi, suomalaisen mytologian kurimus, merennielu
* *[[Kurimus (albumi)|Kurimus]]*, Mokoma-yhtyeen albumi.
Ashigaru

**Ashigaru** () eli kevyt jalkaväkisotilas oli samuraijärjestelmän alin luokka. Luokassa arvoasteita oli 10-15 vaihdellen eri klaanien tai läänitysten välillä. Nimensä mukaisesti ashigaru oli jalkaisin sotiva, yleensä salkoasetta käyttävä samurai, joita käytettiin suurina esimerkiksi keihäsosastoina (*[[Yari (keihäs)|yari]]*).  Ashigarujen haarniskointi olikin yleensä hyvin kevyt, ja koostui lähinnä kevyestä kypärästä (*jingasa*) ja kyrassista (*dó*) sekä taisteluhansikkaista (*kote*).

Monet ashigarut saattoivat olla Taistelevien valtakuntien (*[[Sengoku-kausi|Sengoku jidai]]*) aikana talonpojista maata omistaviksi sotureiksi ylennettyjä (*ji-samurai*)ta. Tokugawa shōgunaatin tultua valtaan yhteiskuntajärjestelmä jäädytettiin eikä säätykierto ollut käytännössä enää mahdollinen.

Sana "ashigaru" tarkoittaa suomeksi "kevyttä jalkamiestä", ja koostuu "jalkaa" (*ashi*) ja "kevyttä (*garui*) tarkoittavista kanji-merkeistä.

## Lähteet
* 
* 
* 
* 
* 
* 
* 

### Viitteet

## Aiheesta muualla
Paavo Salmensuu

**Paavo Vilho Salmensuu** () oli Suomen ensimmäinen televisiometeorologi. 

Salmensuu edusti viimeistä sotiin joutunutta ikäluokkaa; hän palveli jatkosodan loppuvaiheissa ilmatorjuntatykistössä Rukajärven suunnalla. Sodan päätyttyä hän opiskeli Helsingin yliopistossa matematiikkaa, fysiikkaa ja meteorologiaa. Valmistuttuaan hän siirtyi työskentelemään silloiselle Ilmatieteelliselle keskuslaitokselle, jossa hän toimi myös kirjastonhoitajana. Salmensuusta tuli yksi television alkuvaiheiden tunnetuimmista kasvoista, kun hän esiintyi vuosina 1958–1964 Sääruudussa. Hänen ”tavaramerkikseen” muodostui se, että hän osoitteli sääkarttoja piipunvarrella. Hän osallistui myös piipunpolton SM-kisoihin. 

Vuonna 1967 Salmensuu siirtyi Ilmatieteen laitokselta Puolustusvoimien palvelukseen meteorologiksi, mistä toimesta hän jäi eläkkeelle vuonna 1989. Tänä aikana hän toimi opettajana Ilmasotakoulussa. Päätyönsä ohella hän oli myös ilmailuonnettomuuksien tutkijalautakunnan jäsen. Hänen harrastuksiinsa kuuluivat ilma-alusten pienoismallien rakentaminen ja vapaaehtoinen maanpuolustustyö. 

Salmensuu on esiintynyt myös elokuvassa: hän näytteli vahtimestaria Ilmari Unhon ohjaamassa elokuvassa *[[Rengasmatka eli peräkylän pikajuna]]* (1952).

## Lähteet

## Aiheesta muualla
* TV-säämies Paavo Salmensuu. Ylen Elävä arkisto.
* Paavo Salmensuun muistokirjoitus ''Helsingin Sanomissa''.
Aleksandr Smirnov

**Aleksandr Smirnov** (s. 17. elokuuta 1964 Voskresensk) on venäläinen entinen jääkiekkopuolustaja ja nykyinen valmentaja.

Smirnov pelasi vuosina 1992–1995 Jääkiekon SM-liigassa Turun Palloseurassa. Smirnov voitti kaudella 1993–1994 TPS:ssa Matti Keinonen -palkinnon parhaalla plus/miinus-tilastolla +35. Hän pelasi ennen TPS:aan tuloaan yhdeksän kauden verran Venäjän pääsarjassa ja tuli valmentaja Vladimir Jursinovin mukana Turun Palloseuraan.

Smirnov on pelannut yhdet olympialaiset sekä ollut neljä kertaa MM-kisoissa Venäjän maajoukkueessa. TPS-kausien jälkeen hän pelasi lähinnä Norjan pääsarjassa lukuun ottamatta kahta kautta Venäjällä. Norjassa Smirnov teki suuria pistemääriä ja kuului vuosia Storhamar IL:n tähtipelaajiin, kunnes siirtyi joukkueen valmentajaksi. Storhammar voitti Norjan mestaruuden Smirnovin valmennuksessa keväällä 2008.
Kolloidi

**Kolloidi** tai **kolloidinen dispersio** (kreik. *kollodes* = liimamainen, tahmea) on seostyyppi, jota voidaan pitää homogeenisen ja heterogeenisen seoksen välimuotona. Kolloidiliuoksessa hiukkaset ovat niin hienojakoisia, ettei seosta voida pitää heterogeenisena, mutta silti suurempia kuin homogeenisen seoksen molekyylitason hiukkaset.

Kolloidinen liuos koostuu kahdesta eri faasista: dispergoituneesta faasista ja jatkuvasta faasista. Dispergoitunut faasi sisältää pieniä hiukkasia tai pisaroita, jotka ovat jakautuneet tasaisesti jatkuvaan faasiin. Suurimolekyylisillä aineilla on taipumus muodostaa veteen liuetessaan kolloidisia liuoksia. Kolloidisessa liuoksessa hiukkaskoko on 1–1&nbsp;000 nanometriä, joka on selvästi suurempi kuin varsinaisissa liuoksissa (esimerkiksi suola- ja sokeriliuoksissa). Kolloidiset liuokset läpäisevät *[[suodatinpaperi]]n*, mutta puoliläpäisevä kalvo, esimerkiksi solukalvo, pidättää kolloidihiukkaset. Monet arkipäiväiset aineet, kuten voi, maito, kerma, liimat, musteet ja maalit, ovat kolloideja.

Emulsio on kolloidinen liuos, jossa neste on jakautunut toiseen nesteeseen (rasvapisarat veteen maidossa).
Hyytelömäiseksi muuttunutta kolloidia kutsutaan geeliksi.

Kolloidisysteemit voidaan jaotella dispergoituneen faasin ja jatkuvan faasin (kantajafaasin) mukaan:
:Kaasu jatkuva, neste dispergoitunut: aerosoli (sumu)
:Kaasu jatkuva, kiinteä dispergoitunut: aerosoli (savu, pöly)
:Neste jatkuva, kaasu dispergoitunut: vaahto
:Neste jatkuva, neste dispergoitunut: emulsio
:Neste jatkuva, kiinteä dispergoitunut: suspensio eli liete
:Kiinteä jatkuva, kaasu dispergoitunut: kiinteä vaahto (vrt. styrox)
:Kiinteä jatkuva, neste dispergoitunut: geeli
:Kiinteä jatkuva, kiinteä dispergoitunut: värjätty lasi, kiintoseos

## Lähteet
* Kemia: Elämän kemiaa (proteiinit eli valkuaisaineet)